

ZAPISNIK

[bookmark: _Hlk80603438]5. sjednice Vijeća Mjesnog odbora „Knez Mislav“ održane dana 22. listopada 2021. s početkom u 18:30 sati u prostorijama Mjesnog odbora „Knez Mislav“, Domagojeva 8

NAZOČNI ČLANOVI VIJEĆA: Iva Janeš, Vera Krnajski Hršak, Andrea Nothig Šarić, Žarka Rogić, Kristina Vačevski 
Predsjednica Vijeća MO „Knez Mislav“ Žarka Rogić (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane.
Zapisnik 4. sjednice Vijeća Mjesnog odbora „Knez Mislav“ održane dana 23. rujna 2021. jednoglasno je prihvaćen.

Na prijedlog predsjednice Vijeća, bez rasprave, jednoglasno, utvrđuje se sljedeći

DNEVNI RED:

1. Donošenje plana komunalnih aktivnosti, prioriteti za 2022, donošenje zaključka
2. Zaključak o izmjeni financijskog plana Mjesnog odbora „Knez Mislav“ za 2021. godinu, donošenje zaključka
3. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava ii privremenih građevina, mišljenje daje se
4. Zamolba podnositelja zahtjeva Program podrške u lokalnoj zajednici - Gerontološki centar  „Medveščak“ Doma za starije osobe „Medveščak“, za privremeno korištenje prostora MO Knez Mislav
5. Pitanja i prijedlozi

AD 1. Donošenje plana komunalnih aktivnosti, prioriteti za 2022, donošenje zaključka
Vijeće Mjesnog odbora, nakon prethodno provedenih akcija obilaska prostora Mjesnog odbora „Knez Mislav“ i popisivanja uočenih nedostataka na infrastrukturi, razmotrivši pritužbe i prijedloge građana i zamolbu Dječjeg vrtića Vedri dani, provelo je na sjednici raspravu te je jednoglasno donijelo zaključak o donošenju plana komunalnih aktivnosti za 2022.
Vijeće, bez rasprave, jednoglasno donosi sljedeći

ZAKLJUČAK
o prijedlozima akcija za Plan komunalnih aktivnosti Gradske četvrti Donji grad za 2022. godinu:

1.1. Uređenje kazeta u drvoredu u Draškovićevoj ulici, Ulici Kneza Mislava i na Trgu žrtva fašizma:
U navedenim ulicama kazete u kojima su zasađena drveća trenutno su u lošem stanju. Rubnici, koji su napravljeni od kamenih kocki, zbog čestog nepropisnog parkiranja na sam rubnik kazete, mjestimice su oštećeni. U kazete su nagurane kante za smeće što potiče daljnje nepropisno odlaganje smeća.
Planirano uređenje:
· Popravak  oštećenih rubnika na kazetama u Draškovićevoj ulici između kućnog broja 21-23, 23-25, 25-27, 31-33.
· Popravak  oštećenog rubnika na kazeti na Trgu žrtava fašizma između kućnog broja 14-15
· Uređenje svih kazeta u navedenim drvoredima na način da se podigne rubnik za još jedan red kocki, te sadnja trave ili nekog niskog raslinja kako bi se spriječilo nepropisno parkiranje i postavljanje kanti za smeće u kazete i odlaganje smeća uz kante. 

1.2. Uređenje zelenih površina oko sklopa gimnazija u Ulici kneza Borne (sjeverna strana ulice), Ulici kneza Domagoja (istočna strana ulice) i Švearovoj ulici (zapadna strana ulice)
Navedeni dio ulica oko gimnazija stanovnici s područja Mjesnog odbora „Knez Mislav“ koriste  kao šetnicu jer je to jedini veći zeleni kompleks (prsten) na području Mjesnog odbora „Knez Mislav“. Trenutno je i travnjak i živica na navedenim lokacijama u lošem stanju.
Planira se:
· u Ulici kneza Borne urediti travnjak, posaditi drvo (jablan) koji je posjećeno na početku drvoreda (u smjeru od Ulice kneza Domagoja) i uređenje živice koja okružuje travnjak.
· u Ulici kneza Domagoja urediti travnjak u drvoredu i uz školu i urediti živicu 
· u Švearovoj ulici urediti travnjak u drvoredu i uz školu i urediti živicu

1.3. Uređenje klupa oko sklopa gimnazija u Ulici kneza Borne (sjeverna strana ulice), Ulica kneza Domagoja (istočna strana ulice), Križančevoj ulici (južna strana ulice) i Švearovoj ulici (zapadna strana ulice)
Utvrđeno je da su sve klupe u gore navedenim ulicama u jako lošem stanju. Zaštitna boja je nestala, pa je drvo počelo propadati. Primijećeno je da se i na jednoj od 5 novijih klupa drvo počelo iskrivljavati.
Budući da prostor oko gimnazija u Križančevoj ulici, kako je već navedeno, stanovnicima Mjesnog odbora „Knez Mislav“ služi kao šetnica, planira se postavljanje novih klupa. Predlaže se da klupe budu izrađene od kvalitetnijeg drveta a da se koristi i kvalitetniji zaštitni premazi (boje), kako bi rok trajanja klupa bi dulji. 

Potrebno je zamijeniti:
· u Ulici kneza Borne 13 klupa
· u Ulici kneza Domagoja 4 klupe 
· u Križančevoj ulici 5 klupa
· u Švearovoj ulici 2 klupe

1.4. Popravak asfalta na nogostupu u Draškovićevoj ulici, Ulici kneza Borne, Ulici kneza Domagoja, Ulici kneza Trpimira
Uočen je mjestimice oštećen nogostup u navedenim ulicama, što osim uočljivog estetskog nedostatka predstavlja opasnost od ozljeđivanja posebno ranjivih populacijskih skupina (osobe starije životne dobi i djeca).                     
Planira se popravak nogostupa u:
· Draškovićevoj ulici oštećenje između kućnog broja: 23-25 i ispred kućnog broja 76 (križanje sa Šenoinom ulicom)
· Ulici kneza Borne oštećenje ispred kućnog broja: 10, 16, 18, 9, 11-11a (sjeverna strana ulice) kao i dijelovi kolnika koji se koristi kao prilazni putevi u dvorište gimnazija.
· Švearova ulici zapadna strana ulice, nasuprot kućnog broja 1-3 

1.5. Postavljanje rampi na prilazne puteve prema dvorištu gimnazija (dva prilazna puta)
Primijećeno je nedozvoljeno parkiranje vozila na navedenim prilaznim putevima a ponekad i uz ogradu škole. To ugrožavanja sigurnost pješaka i oduzima im prostor šetnice. Zbog toga se u dogovoru s korisnicima parkinga u dvorištu škole (zaposlenici) planira postavljanje rampe.

1.6. Popravak asfalta na cesti, križanje Ulice Kneza Borne i Ulice kneza Domagoja, te Ulice kneza Borne na potezu od Ulice kneza Domagoja do Ulice Petra i Tome Erdoedyja
Zbog radova na novom stambeno poslovnom kompleksu asfalt na navedenim mjestima je jako oštećen. Kako se završetak radova planira 2022., potrebno je odmah po završetku radova urediti  cestu, jer u ovakvim stanju predstavlja opasnost za ljude i promet.
Popravak spuštenog nogostupa na križanju: 
· Ulice kneza Borne (br. 9) i Ulice Kneza Domagoja (br. 8), 
· Ulice kneza Borne (br. 16) i Ulice Kneza Domagoja 
· Ulice kneza Borne (sjeverna strana ulice) i Ulice Kneza Domagoja (istočna strana ulice), kod početka zelene površine prema kućnom broju 11
Spušteni nogostup na navedenim mjestima je oštećen i kao takav predstavlja opasnost od ozljeđivanja a kretanje osobama s invaliditetom i roditeljima s kolicima je otežan.

1.7. Popravak popločenog dijela Ulice kneza Borne i Draškovićeve ulice, ispred Hotela Sheraton
Zapaženo je da ploče nisu poravnate, a mjestimice su i oštećene posebno oko drveća u Draškovićevoj ulice.
Također je zapaženo da su ploče napravljene od materijala koji kada se smoči postaje klizak i nije siguran za pješake. 
Planira se poravnavanje ploča, a po mogućnosti postavljanje ploča koje neće biti skliske po vlažnom vremenu.

1.8. Popravak horizontalne signalizacije (poprečne i ostale oznake) u Ulici kneza Mislava (br. 14-16) prije križanja s Križančevom ulicom
Postojeću horizontalnu signalizaciju potrebno je popraviti jer je dotrajala, nije vidljivo da se radi o prelazu djece iz obližnjih gimnazija i kao takav prijelaz više nije siguran.

1.9. Popravak ceste, tramvajske pruge i rubnika u Ulici kneza Mislava (br. 14-16) prije križanja s Križančevom ulicom
Zapaženo je da vozila pokušavajući izbjeći postavljenje uspornike i stupiće voze u punoj brzini krajnjom desnom ili lijevom trakom. Zbog toga došlo je do oštećenja ceste, ploča na tramvajskim prugama kao i rubnika nogostupa.

1.10. Uređenje otoka za usmjeravanje prometa na križanju Ulice kneza Borne, Švearove ulice, Hrvojeve ulice. i Ulice Petra i Tome Erdoedeyja
Planira se na navedenom prostoru staviti zelenilo (u žardinjere ili na drugi način prema prijedlogu stručnjaka), jer na taj način usmjeravanje prometa bilo bi vidljivije a estetski je bolje rješenje od postojećih stupića i horizontalne signalizacije.

1.11. Uređenje zelene površine između Ulice Kneza Borne br. 14 i Ulice kneza Trpimira br. 13.
Trenutno je na travnjaku na navedenoj lokaciji postavljen betonski stol za stolni tenis te drveni stol i dvije klupe. Prvotna namjena takvog uređenja bila je omogućavanje dnevnog druženje građana  i poticanje na sportsku aktivnost. Kako se radi o prostoru između dvije veće stambene zgrade, pa je prostor zaklonjen od pogleda s ulica, s vremenom je postalo okupljalište ljudi koji na to mjesto dolaze konzumirati alkohol, a čije se druženje proteže do kasnih noćnih sati. U više navrata na takva okupljanja prituživali su se stanari zgrada Ulice Kneza Borne br. 14 i Ulice kneza Trpimira br. 13, čiji prozori su okrenuti prema navedenoj površini.
Planira se uklanjanje betonskog stola za stolni tenis te drvenog stola s pripadajućim klupama, a zelenu površinu urediti.
Postavljenja klupi nije potrebno jer su klupe postavljene i u obližnjem dječjem igralištu.

1.12. Uređenje Dječjeg vrtića Vedri dani
Na zamolbu roditelja i ravnatelja Dječjeg vrtića Vedri dani planira se: 
· uređenje pješčanika
· uređenje dotrajalih klupa 
· potrebno orezivanje drveća
1.13. Popravak željeznog dijela južne ograde igrališta gimnazija (Klasična, II., VII, XVI.)
Uočeno je da je željezna ograda dotrajala, stoga se predlaže uređenje.

1.14. Postavljanje česmi

Budući da na prostoru Mjesni odbor „Knez Mislav“ nema niti jedne česme planira se postavljanje dvije česme:
· u dječjem parkiću, lokacija Ulica kneza Domagoja 11-11a
· u Ulici kneza Borne na zelenom pojasu uz južnu stranu sklopa gimnazija. 

1.15. Uređenje kazeta u drvoredu u Draškovićevoj ul., Ul. Kneza Mislava i na Trgu žrtva fašizma:
U navedenim ulicama kazete u kojima su zasađena drveća trenutno su u lošem stanju. Rubnici, koji su napravljeni od kamenih kocki, zbog čestog nepropisnog parkiranja na sam rubnik kazete, mjestimice su oštećeni. U kazete su nagurane kante za smeće što potiče daljnje nepropisno odlaganje smeća.
2. Ovaj će zaključak biti dostavljen Vijeću Gradske četvrti Donji grad.

AD 2. Zaključak o izmjeni financijskog plana Mjesnog odbora „Knez Mislav“ za 2021. godinu, donošenje zaključka
Vijeće mjesnog odbora razmotrilo je nacrt izmjene financijskog plana Mjesnog odbora „Knez Mislav“ za 2021.
Slijedom provedene rasprave Vijeće MO „Knez Mislav“ jednoglasno donosi 

ZAKLJUČAK O IZMJENI FINANCIJSKOG PLANA
Mjesnog odbora ''Knez Mislav'' za 2021.

Članak 1.
U financijskom planu Mjesnog odbora ''Knez Mislav'' za 2021. , članak 1. mijenja se i glasi:

„PRIHODA:									446.534,00 KN
RASHODA:									446.534,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	446.534,00

	6711
	PRIHODI ZA FINANCIRANJE RASHODA POSLOVANJA
	446.534,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	446.534,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	363.334,00

	 
	ODRŽAVANJE JAVNIH ZELENIH POVRŠINA
	166.200,00

	 
	ODRŽAVANJE NERAZVRSTANIH CESTA
	197.134,00

	3291
	NAKNADE ČLANOVIMA VIJEĆA MJESNOG ODBORA
	79.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00


“

Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.
AD 3. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina, mišljenje daje se
Vijeće Mjesnog odbora razmotrilo je Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina
Slijedom provedene rasprave Vijeće MO „Knez Mislav“ jednoglasno donosi

ZAKLJUČAK
o prijedlogu Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

1. Vijeće MO „Knez Mislav“ daje pozitivno mišljenje na prijedlog Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.
2. Ovaj će zaključak biti dostavljen Vijeću Gradske četvrti Donji grad.

AD 4. Zamolba podnositelja zahtjeva Program podrške u lokalnoj zajednici - Gerontološki centar  „Medveščak“ Doma za starije osobe „Medveščak“, za privremeno korištenje prostora MO Knez Mislav
Vijeće Mjesnog odbora razmotrilo je zaprimljenu zamolbu podnositelja zahtjeva Program podrške u lokalnoj zajednici - Gerontološki centar  „Medveščak“ Doma za starije osobe „Medveščak“, za privremeno korištenje prostora MO Knez Mislav. 
Slijedom provedene rasprave Vijeće MO „Knez Mislav“ jednoglasno prihvaća zamolbu.

Vijeće Mjesnog odbora „Knez Mislav“ donosi sljedeći

                                              Z A K L J U Č A K

l.  Gerontološkom centru „Medveščak“, Doma za starije osobe „Medveščak“ odobrava se povremeno korištenje dvorane u objektu mjesne samouprave, Zagreb, Kneza Borne 9,  srijedom od 09.00 -10.00  sati i petkom od 09.00 – 10.00 sati.

2.  Prostor iz točke 1. ovog zaključka koristit će Gerontološki centar „Medveščak“, Doma za starije osobe „Medveščak“, bez naknade.			

3.  Gerontološki centar „Medveščak“, Doma za starije osobe „Medveščak“ se obvezuje sa prostorom prilikom korištenja postupati sa pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu izdat će odobrenje o korištenju, a u skladu s ovim zaključkom. 


Evidentirana je obavijest da Zavičajno društvo Virovitičana u Zagrebu više ne želi koristiti dvoranu Mjesnog odbora „Knez Mislav“ i da će se stornirati odobrenje koje je bilo važeće do 17. veljače 2022.
Dogovoreno je da će se u studenom 2021. provesti ranija odluka Vijeća da se održi sastanak s trenutnim privremenim korisnicima kao i potencijalnim novim privremenim korisnicima prostora Mjesnog odbora „Knez Mislav“.

AD 5. Pitanja i prijedlozi
Na sjednici je provedena diskusija pristigle predstavke o problemu s prometom u Ulici kneza Trpimira. 
U predstavci M.B. navodi da se zbog dvosmjernog prometa koja je uveden u ulici prije tri godine, a koja veličinom nije predviđena za dvosmjerni promet, stvaraju velike gužve. Najveći problem je u dijelu ulice kod ulaza u Branimirovu ulicu, (ispred Hotela Canopy by Hilton) gdje je gotovo neprekidno prisutna gužva i stvara se zastoj. 
Problem se intenzivira posebno u večernjim satima kada je promet dodatno pojačan ulascima i izlascima iz podzemnih garaža čiji ulaz je također u predmetnoj ulici. Automobili i nerijetko autobusi koji dovoze goste u obližnje hotele, zajedno sa velikim brojem stalno prisutnih dostavnih vozila (Glovo, Wolt i sl.) koji stoje na "sva četiri žmigavca" zaustavljaju promet. 
Korištenje zvučne signalizacije je često, jer u pravilu uvijek netko nekoga zagradi ili se ne može proći. 
Prometni problem postaje još veći kada se zbog prometne gužve stvori kolona vozila koja žele ući u Ul. kneza Trpimira iz Branimirove ulice što ometa tramvajski promet kroz Branimirovu ul. u smjeru prema zapadu.  
U protekle tri godine od uvođenja dvosmjernog prometa kroz ulicu, praksa je pokazala da ovo nije najbolje prometno rješenje, ali da je znatno narušilo kvalitetu života stanara u Ul. kneza Trpimira kao i u okolici.

Slijedom provedene rasprave Vijeće Mjesnog odbora „Knez Mislav“ jednoglasno je donijelo
 

ZAKLJUČAK

o ukidanju dvosmjernog prometa te ponovo uvođenje jednosmjernog prometa kroz Ulicu kneza Trpimira

1. Vijeće Mjesnog odbora „Knez Mislav“ traži da se ukine dvosmjerni promet i da Ulica Kneza Trpimira ponovno postane jednosmjerna za promet.

2. Ovaj zaključak će biti dostavljen Gradskoj četvrti Donji grad na daljnje postupanje.



Na sjednicu je došla i gđa. R.R. koje je ponovo iznijela problem okupljanja osoba koje konzumiraju alkohol na prostoru između zgrada Ulici kneza Trpimira 13 i Ulici kneza Domagoja 14. Budući da je takvom druženju, koje potraju do kasnih noćnih sati, pogodovalo postavljanje betonskog stola za stolni tenis i stola s klupama, zamolba gđe R.R. je da se ukloni stol za stolni tenis te stol i klupe, te da se uredi zelena površina.
Slijedom provedene rasprave Vijeće Mjesnog odbora „Knez Mislav“, budući da se zamolba podnosila i ranije, jednoglasno je odlučilo da će uklanjanje postavljenog stola i stola s klupama te uređenje zelene površine uvrstiti u Plan komunalnih aktivnosti u 2022.

Sjednica je završena u 20:00 sati.
Zapisnik vodila: Žarka Rogić

KLASA:  026-02/21-002/1865
URBROJ: 251-06-11-105-21-02
Zagreb, 22. listopada 2021.

